Årets nordjyske skuespiller, Jørgen W Larsen blev lørdag aften kåret i forbindelse med sidste spilleaften på forestilingen "Nordkraft" på Aalborg Teater. - Det var varmt i forvejen men også nu – for det kommer fuldstændig bag på mig. Jeg bliver faktisk lidt rørt. Jeg har været her i ufatteligt mange år. Den her dejlige legeplads har været min i mange år, siger han glad til TV2 Nords reporter. Føles ikke som 30 år Prisen falder somme år som han kan fejre 30 års jubilæum på teatret. - Nogle gange føles det som om jeg har været her i 14 dage. Der kommer hele tiden nye unge mennesker. Så jeg har det ikke som en 30-årig jubilar, der nu skal til at geare ned. Det skal jeg ikke, nej, slår han fast. Prisen har han fået, fordi han fortjener det, siger Jens Rye Andersen, der er formand for Torben Vejs Fond, der står bag prisen. - Han er en dygtig skuespiller, som forstår at sætte kant på de roller, han spiller.

Referat:
Prisen som årets nordjyske skuespiller er lørdag aften blevet uddelt.